Rikunarita-ORG/Wikinium huggingface dataset:
# Keskusta-oikeisto

**Keskusta-oikeisto** on poliittisten puolueiden kirjo, johon kuuluu konservatiivisia, liberaaleja ja kristillisdemokraattisia puolueita. Moni keskustaoikeistolainen puolue on ollut maassaan johtavassa hallitusvastuussa toisen maailmansodan jälkeen, etenkin Euroopassa ja angloamerikkalaisessa maailmassa.

Keskustaoikeistolaisia puolueita yhdistää lain, järjestyksen ja turvallisuuden korostaminen sekä yhdistävä näkemys kansallisesta identiteetistä. Puolueet eroavat toisistaan sen suhteen, miten ne suhtautuvat yksityisyritteliäisyyteen ja valtiojohtoiseen talouteen sekä valtion kontrolliin muutenkin.

Liberaalipuolueista keskusta-oikeistoon kuuluvat ne, jotka kannattavat vapaata markkinataloutta.

Suomalaisista eduskuntapuoluesta keskusta-oikeistoon voidaan lukea kokoomus, kristillisdemokraatit ja Liike Nyt.

## Katso myös

* Porvarihallitus

## Lähteet
# Australian Associated Press

Australian Associated Pressin (AAP) logo
**Australian Associated Press (AAP)** on Australiassa toimiva kansallinen uutistoimisto. Sen perustivat vuonna 1935 kustantamot Fairfax ja The Herald and Weekly Times (HWT).

AAP työllistää yli 175 toimittajaa, jotka työskentelevät kaikissa Australian osavaltioissa ja territorioissa. Sillä on kirjeenvaihtajat Port Moresbyssä, Lontoossa, Aucklandissa, Jakartassa ja Los Angelesissa. Lisäksi AAP:llä on avustajia Yhdysvalloissa, Euroopassa, Aasiassa ja Afrikassa. AAP: n kotimaista uutisointia täydentävät suuret kansainväliset uutistoimistot.

AAP:n omistaa neljä australialaista uutistoimistoa: News Limited (45%), Fairfax (45%), The West Australian -lehden julkaisija West Australian Newspapers (8%) sekä Rural Press Limited (2%). Yhdessä nämä yritykset julkaisevat valtaosan Australiassa ilmestyvistä sanomalehdistä.

AAP: n pääpaino on päivittäisten uutisten toimittaminen, mutta se toimittaa myös viihdeuutisia, reportaaseja, mielipidekirjoituksia, täytetarinoita sekä valokuvia. sen päätoimittajana työskentelee Tony Gillies.

Vuonna 1990 AAP:n Telekommunikaatio-liiketoiminta yhtiöitettiin AAPT:hen, jonka nykyään omistaa Telecom New Zealand.

## Katso myös

* Kustantamo
* Uutistoimisto

## Aiheesta muualla

* Australian Associated Press (Arkistoitu – Internet Archive)
* Australian Communications ja Media Authority
# Foxtel

| Foxtel |
| --- |
| Tunnuslause | Experience Better |
| Perustettu | 23. lokakuuta 1995 |
| Kotipaikka | Australia |
| Omistaja | Telstra (50 %) News Corp (50 %) |
| www.foxtel.com.au/index.html |
| Infobox OKVirheellinen NIMI-arvo |

**Foxtel** on australialainen media-alan yritys, joka välittää televisiokanavia kaapeli- ja satelliittitelevisioverkon lisäksi maksullisesti myös internetissä. Yritys perustettiin vuonna 1995.

## Aiheesta muualla

* Yrityksen kotisivut
# Kansainvälinen järjestö

Yhdistyneiden kansakuntien (YK) toimipaikka Sveitsin Geneven kaupungissa, jossa on eniten kansainvälisiä järjestöjä maailmassa.
**Kansainvälinen järjestö** tarkoittaa järjestöä, joka muodostuu monista erimaalaisista jäsenistä. Usein termillä viitataan valtioiden hallitusten välisiin organisaatioihin (*intergovernmental organisation*, IGO), mutta jäseninä voivat toimia myös erimaalaiset yksilöt, jolloin puhutaan kansalaisjärjestöistä (*non-governmental organisation*, NGO).

Järjestöjen tavoitteet voivat olla moninaiset. Kansainvälisten valtioidenvälisten järjestöjen tavoitteena voi olla jäsenmaiden välinen yhteistyö ja niiden etujen ajaminen. Kuitenkin esimerkiksi Yhdistyneet kansakunnat (YK) pyrkii työskentelemään kaikkien kansojen hyvinvoinnin edistämiseksi. NGO:t pyrkivät usein muokkaamaan yleistä mielipidettä tai ajamaan jäsentensä asiaa.

## Katso myös

* Luettelo kansainvälisistä järjestöistä

## Aiheesta muualla

* Kuvia tai muita tiedostoja aiheesta Kansainvälinen järjestö Wikimedia Commonsissa
# Televiestintä

Kopio Alexander Graham Bellin suunnittelemasta puhelimesta ranskalaisessa museossa.
**Televiestintä** eli **kaukoviestintä** tarkoittaa apuvälineiden välittämien signaalien avulla tapahtuvaa viestintää. Nykyisin televiestinnällä tarkoitetaan yleensä tietoliikennettä eli digitaalista sähköistä viestintää. Sähköisen viestinnän varhaisin muoto oli 1800-luvun alkupuolella kehitetty lennätin. Nykyisin tärkeimpiä televiestinnän muotoja ovat televisio, radio, puhelin ja internet. Televiestintä on yhä tärkeämpi osa maailmantaloutta; vuonna 2006 televiestintäteollisuuden kokonaisliikevaihto oli arviolta 1,2 triljoonaa Yhdysvaltain dollaria.

Sähköiset televiestintälaitteet voidaan jaotella analogisiin ja digitaalisiin. Usein ne toimivat jonkinlaisen kiinteän tai langattoman verkon yhteydessä.

## Katso myös

* Tietoliikenne
* Viihde-elektroniikka
* Verkkovierailu

## Lähteet

## Aiheesta muualla

* Kuvia tai muita tiedostoja aiheesta Televiestintä Wikimedia Commonsissa
# Australian vuoden 1975 perustuslaillinen kriisi

Gough Whitlam
Malcolm Fraser
John Kerr
**Australian vuoden 1975 perustuslaillinen kriisi**, tunnetaan englanninkielellä termillä the Dismissal, on kuvattu Australian historian suurimmaksi poliittiseksi ja perustuslailliseksi kriisiksi. Se huipentui 11. marraskuuta 1975 pääministerin, työväenpuolueen Gough Whitlamin erottamiseen kenraalikuvernööri John Kerrin toimesta, joka sitten nimetti oppositiojohtaja Malcolm Fraserin liberaalipuolueesta väliaikaiseksi pääministeriksi.

Whitlamin työväenpuolue sai vuoden 1972 vaaleissa pienen enemmistön edustajainhuoneeseen ja muodosti hallituksen, mutta senaatissa voimatasapaino oli liberaalipuolueella. Vuoden 1974 vaalit muuttivat tilannetta vain vähän. Vaikka Whitlamin hallitus otti käyttöön monia uusia politiisia ohjelmia, sitä ravistelivat myös skandaalit. Lokakuussa 1975 oppositio käytti senaatin valvontaoikeutta lykätäkseen valtion menojen rahoittamiseen tarvittavien määrärahojen käyttöönottoa, jotka edustajainhuone oli jo hyväksynyt. Opposition ilmoitti jatkavansa lykkäämistä, ellei Whitlam pitäisi edustajainhuoneen vaaleja, ja kehotti Kerriä erottamaan Whitlamin, ellei tämä suostu heidän vaatimukseensa. Whitlam taas uskoi, että Kerr ei erottaisi häntä, ja Kerr antoi Whitlamin olla tässä luulossa.

11. marraskuuta 1975 Whitlam aikoi kutsua puolen senaatin vaalit (Australian senaatista valitaan vain puolet senaatissa kerrallaan) yrittäen päästä umpikujasta. Kun hän meni hakemaan Kerrin hyväksyntää vaaleille, Kerr erotti hänet pääministerin virasta ja pian sen jälkeen nimitti Fraserin väliaikaiseksi pääministeriksi. Toimimalla nopeasti ennen kuin kaikki työväenpuolueen parlamentin jäsenet saivat tietää hallituksen vaihdosta Fraser ja hänen liittolaisensa pystyivät varmistamaan määrärahojen siirtämisen, ja Kerr hajotti parlamentin kummatkin kamarit vaaleja varten. Fraser ja hänen puolueensa saivat suuren paikkaenemmistön seuraavassa kuussa pidetyissä vaaleissa (jossa valittiin koko edustajainhuone ja poikkeuksellisesti myös koko senaatti sen hajottamisesta johtuen).

Perustuslaillinen kriisi johti lopulta vain vähäisiin perustuslain muutoksiin. Senaatilla säilyi valta estää budjetin toimeenpano, ja kenraalikuvernöörillä oikeus erottaa hallituksen ministereitä. Näitä valtuuksia ei ole kuitenkaan sittemmin käytetty pakottamaan hallitusta virastaan. Työväenpuolueen kannattajat kritisoivat Kerriä laajalti hänen teoistaan ja hän erosi etuajassa kenraalikuvernöörin virastaan ja asui suuren osan loppuelämästään ulkomailla.
# Nine Network

| Nine Network |
| --- |
|  Nine Networkin logo |
| Lähetykset alkoivat | 16. syyskuuta 1956 |
| Omistaja | Nine Entertainment Co. |
| Kuvaformaatti | 1080i (HDTV) |
| Katsojaosuus | 18.3% valtakunnallisesti (2017, ) |
| Tunnuslause | *We Are The One* |
| Maa |  Australia |
| Näkyvyysalue | Sydney, Melbourne, Brisbane, Adelaide, Perth, Newcastle, Darwin |
| Pääkonttori | Willoughby, Uusi Etelä-Wales |
| Aiemmin | National Television Network (1956-1967) National Nine Network (1967-1988) Nine Network Australia (1988-1991) |
| Rinnakkaiskanava(t) | 9HD 9Gem 9Go! 9Life 9Rush Extra |
| Kotisivu | nine.com.au |
| Saatavuus |
| Antenniverkko |
| TCN Sydney (DVB-T 64-QAM) | 1057 @ 8 (191.5 MHz) |
| GTV Melbourne (DVB-T 64-QAM) | 1072 @ 8 (191.5 MHz) |
| QTQ Brisbane/Sunshine Coast (DVB-T 64-QAM) | 1025 @ 8 (191.5 MHz) |
| NWS Adelaide (DVB-T 64-QAM) | 1105 @ 8 (191.5 MHz) |
| STW Perth/Mandurah (DVB-T 64-QAM) | 1025 @ 8 (191.5 MHz) |
| FreeTV metro/inland (virtual) | 9 |
| FreeTV non-metro coastal (virtual) | 8 |
| Satelliitti |
| TCN Sydney (DVB-S QPSK) | 1051 @ 12094 MHz (Foxtel Optus D3) |
| GTV Melbourne (DVB-S QPSK) | 1041 @ 12094 MHz (Foxtel Optus D3) |
| QTQ Brisbane (DVB-S QPSK) | 1021 @ 12094 MHz (Foxtel Optus D3) |
| Foxtel (virtual) | 100 |
| Austar (virtual) | 9 |
| VAST (virtual) | 9 tai 8 |
| Kaapeliverkko |
| Foxtel/Optus (virtual) | 100 |
| Austar (virtual) | 9 |
| Infobox OKNimi-testi OK |

 **Nine Network**  (puhekielessä **Channel Nine** tai **Nine**) on Australiassa toimiva kaupallinen televisiokanava. Kanavan omistaa Nine Entertainment Co., ja sen päämaja sijaitsee Sydneyn Willoughbyssä. Kanava aloitti lähetyksensä 16. syyskuuta 1956 nimellä *National Television Network* ja on näin ollen vanhin australialaiskanava. Se on yksi viidestä suuresta australialaisesta ilmaiskanavasta.

Katsojaluvuiltaan Nine Network on yhdessä suurimman kilpailijansa Seven Networkin kanssa yleensä Network Tenin, ABC:n ja SBS:n edellä. Vuonna 2016 Nine oli television katsojalukuja mittaavan OzTAM:n mukaan Australian katsotuin kanava 20.7% katsojaosuudellaan.

## Logot

* 30. tammikuuta 2006 – 13. tammikuuta 2008
* 14. tammikuuta 2008 – (käytetään toissijaisena logona)
* 27. syyskuuta 2009 –

## Lähteet

## Aiheesta muualla

* Nine Networkin kotisivut (englanniksi)
* Kanavan emoyhtiön kotisivut (englanniksi)
# Australian liittovaltion poliisi

**Australian liittovaltion poliisi** (engl. *Australian Federal Police, AFP*) on Australian keskusrikospoliisi. AFP perustettiin vuonna 1979 yhdistämällä kolme liittovaltion lainvalvontavirastoa.

## Aiheesta muualla

* Kuvia tai muita tiedostoja aiheesta Australian liittovaltion poliisi Wikimedia Commonsissa

* AFP:n kotisivut
# ARD

ARD:n logo vuodesta 2019.
**ARD** (saks. *Arbeitsgemeinschaft der öffentlich-rechtlichen Rundfunkanstalten der Bundesrepublik Deutschland*) on Saksan osavaltioiden yleisradioyhtiöiden yhteistyöorganisaatio, joka perustettiin Saksan liittotasavallassa vuonna 1950. ARD:n jäsenet tuottavat omien radio- ja televisiolähetystensä lisäksi yhdessä ohjelmaa valtakunnalliselle televisiokanavalle Das Erstelle. Deutsche Welle puolestaan vastaa yksin ulkomaan radio- ja televisiolähetyksistä.

Julkiset yleisradioyhtiöt Zweites Deutsches Fernsehen (ZDF) ja Deutschlandradio eivät kuulu ARD:hen.

## Jäsenorganisaatiot

Vuonna 2025 ARD koostui seuraavista organisaatioista:

### Yhteinen televisiokanava

Das Ersten logo
ARD:n jäsenten yhteinen televisiokanava Das Erste on tarkoitettu Saksalle, mutta satelliitin kautta se näkyy myös ulkomailla. Das Erste on perustettu vuonna 1952 ja sen päätoimipaikka on Münchenissä.

### Alueelliset yleisradioyhtiöt

ARD:n paikallisjäsenet kartalla
ARD:hen kuuluu yhteensä yhdeksän Saksan osavaltioiden perustamaa yleisradioyhtiötä, jotka tuottavat sekä radio- että televisiolähetyksiä. Osa yhtiöistä on vain yhden osavaltion perustamia ja osa puolestaan palvelee useita osavaltioita.

| NImi | Lyh. | Logo | Sijainti | Perustettu | Lähestysalue |
| --- | --- | --- | --- | --- | --- |
| Bayerischer Rundfunk | BR |  | München | 1949 | Baijeri |
| Hessischer Rundfunk | hr |  | Frankfurt am Main | 1948 | Hessen |
| Mitteldeutscher Rundfunk | MDR |  | Leipzig | 1991 | Saksi, Saksi-Anhalt, Thüringen |
| Norddeutscher Rundfunk | NDR |  | Hampuri | 1956 | Hampuri, Ala-Saksi, Schleswig-Holstein, Mecklenburg-Etu-Pommeri |
| Radio Bremen | RB |  | Bremen | 1945 | Bremen |
| Rundfunk Berlin-Brandenburg | rbb |  | Berliini, Potsdam | 2003 | Berliini, Brandenburg |
| Saarländischer Rundfunk | SR |  | Saarbrücken | 1957 | Saarland |
| Südwestrundfunk | SWR |  | Stuttgart | 1998 | Baden-Württemberg, Rheinland-Pfalz |
| Westdeutscher Rundfunk Köln | WDR |  | Köln | 1956 | Nordrhein-Westfalen |

### Ulkomaan lähetykset

Deutsche Wellen logo
Ulkomaan radio- ja televisiolähetyksiä tuottaa Deutsche Welle (DW), jonka toimipaikka sijaitsee Bonnissa. Se on perustettu vuonna 1953.

## Lähteet

## Aiheesta muualla

* Kuvia tai muita tiedostoja aiheesta ARD Wikimedia Commonsissa

* ARD
# Sveriges Television

| Sveriges Television Ab |
| --- |
|  |
| Yritysmuoto | osakeyhtiö |
| Perustettu | 1956 (televisiotoiminnan aloittaminen Ruotsissa) 1978 (omaksi yhtiöksi) |
| Toimitusjohtaja | Anne Lagercrantz |
| Kotipaikka | Tukholma, Ruotsi |
| Toimiala | televisiotoiminta, viestintä |
| Omistaja | Ruotsin valtio |
| www.svt.se |
| Infobox OKVirheellinen NIMI-arvo |

SVT:n vanha logo.
SVT:n rakennus Malmössä.
**SVT** eli **Sveriges Television** on Ruotsin julkisen palvelun yleisradioyhtiö, jolla on vain televisiotoimintaa.

Ruotsissa televisiotoiminta aloitettiin vuonna 1956, jolloin televisiotoimintaa hoiti yleisradioyhtiö Sveriges Radio. Vuonna 1978 televisiotoiminta siirrettiin Sveriges Television -yhtiöön.

SVT:n toimintaa rahoitetaan julkispalvelumaksuin. SVT:n kanavilla ei esitetä mainoksia. Tosin joitakin urheiluohjelmia sponsoroidaan.

## Kanavat

SVT:llä on viisi kanavaa: pääkanavat SVT1 ja SVT2 sekä erikoiskanavat SVT24, Kunskapskanalen ja SVT Barn. SVT1 ja SVT2 lähetettiin aiemmin sekä analogisesti että digitaalisesti, muut kanavat vain digitaalisesti.

SVT24 on uutis- ja ajankohtaiskanava.

SVT World (entinen SVT Europa) -kanavan ohjelmisto koostui SVT1:n ja SVT2:n ruotsalaisista ohjelmista. Kanavaa oli mahdollista katsoa kaikkialla Euroopassa, Pohjois-Afrikassa sekä osissa Lähi-itää, Aasiaa ja Australiaa. Kanavan ohjelmat näkyivät Suomessa osana Yle Femin ja Yle Areenan ohjelmistoja. SVT Worldin lähettäminen Suomessa päättyi 24. huhtikuuta 2017. SVT Worldin lähetykset lopetettiin kustannussyistä kokonaan 30. huhtikuuta 2017.

SVT Extra oli vuosina 2002–2004 toiminut lisäkanava, joka lähetti olympialaiset ja muut äkilliset tapahtumat. Lisäksi kanavalla nähtiin SVT1:n ja SVT2:n ohjelmien uusintoja ja urheilulähetyksiä, joita ei muilla kanavilla voitu lähettää. SVT Extra muutettiin 26. syyskuuta 2004 Kunskapskanaleniksi, joka on opetus- ja tiedeohjelmien kanava ja vastaa lähinnä Suomen Yle Teemaa. Kunskapskanalenilla ei ole kuitenkaan kulttuuritarjontaa, toisin kuin Yle Teemalla. Kunskapskanalen on SVT:n ja opetusohjelmia tuottavan yleisradioyhtiön Utbildningsradionin yhteistoimintaa.

SVT Barn eli entinen SVTB ja Barnkanalen on nimensä mukaisesti lastenkanava. SVT Barnin ohjelmistossa on sekä pienille lapsille että murrosikäisille tarkoitettuja ohjelmia.

## Lähteet

## Aiheesta muualla

* Sveriges Television (ruotsiksi)
* SVT:n suomenkieliset uutiset
# Kalaallit Nunaata Radioa

| Kalaallit Nunaata Radioa |
| --- |
|  |
| Yritysmuoto | valtionyhtiö |
| Perustettu | 1958 |
| Kotipaikka |  Nuuk, Grönlanti |
| Omistaja | Naalakkersuisut |
| Kotisivu |
| Infobox OKVirheellinen NIMI-arvo |

**Kalaallit Nunaata Radioa** on Grönlannin yleisradioyhtiö. Se tuottaa ainoan koko saaren kattavan televisiokanavan. Yhtiö on perustettu vuonna 1958, televisiolähetykset alkoivat vuonna 1982 ja internetsisältöä alettiin tuottaa vuonna 1996.

HD-lähetykset aloitettiin vuonna 2020.

## Lähteet
# Hallitus

**Hallitus** on organisaation, esimerkiksi yhtiön tai yhdistyksen hallinnosta vastaava toimielin. Hallitusta saatetaan nimittää johtokunnaksi, toimikunnaksi tai muuksi vastaavaksi. Yleensä hallituksen jäsenet valitsee sen yläpuolinen päättävä elin kuten yhtiökokous, yhdistyksen yleinen kokous, edustajisto, valtuusto tai muu vastaava elin. Säätiön hallitus voi olla itseään täydentävä tai jonkin ulkopuolisen tahon nimittämä.

Valtioneuvostolla tarkoitetaan Suomen hallitusta, jota johtaa pääministeri.

## Suomessa

### Yhtiön hallitus

Osuuskunnalla ja osakeyhtiöllä on oltava hallitus, jonka jäsenet valitsee yhtiöjärjestyksen mukaan joko yhtiökokous tai osuuskunnan tapauksessa edustajisto.

Pienemmissä yhtiöissä hallituksen muodostaa toimiva johto, mutta suuremmissa yhtiöissä hallitus ei yleensä ole osa toimivaa johtoa vaan toimitusjohtaja on hallituksen ulkopuolinen.

Suuret yhtiöt pyrkivät monesti valitsemaan hallitukseensa ulkopuolisia hallitusammattilaisia, kun pienet luottavat lähipiiriin.

### Yhdistyksen hallitus

Yhdistyslain mukaan hallituksen tehtävänä on:

* hoitaa huolellisesti yhdistyksen asioita
* edustaa yhdistystä (juridisesti)
* kutsua yhdistyksen kokoukset koolle
* toimia purkautuneen yhdistyksen selvitysmiehenä
* luovuttaa yhdistyksen omaisuus konkurssiin
* allekirjoittaa tilinpäätös.

Lisäksi käytäntö sanelee, että monessa yhdistyksessä hallituksen jäsenet myös hoitavat monia muita käytännön tehtäviä.

## Lähteet

## Aiheesta muualla

* Kuvia tai muita tiedostoja aiheesta Hallitus Wikimedia Commonsissa
# Frank Lowy

Frank Lowy vuonna 2011.
**Frank Lowy** (s. Tšekkoslovakia) on australialais-israelilainen liikemies, joka on etniseltä taustaltaan juutalainen. Hän on yksi maailman rikkaimmista ihmisistä ja Australian rikkain 3,6 miljardin dollarin omaisuudellaan. Hänen Westfield Group -yrityksensä omistaa 119 ostoskeskusta Australiassa, Yhdysvalloissa, Uudessa-Seelannissa ja Isossa-Britanniassa. Lowy on myös Australian jalkapalloliiton puheenjohtaja. Lowy päätyi Australiaan vietettyään toisen maailmansodan ajan Budapestissä. Sieltä hän matkasi Kyproksen kautta Palestiinaan, josta myöhemmin edelleen Australiaan.

## Lähteet
# Läheisyysperiaate

**Läheisyysperiaate** tai **subsidiariteettiperiaate** on periaate, jonka mukaan julkisen vallan päätökset tulisi tehdä mahdollisimman lähellä ihmisiä ja byrokratiassa käsitellä alhaisimmalla mahdollisella tasolla. Ylemmille tasolle tulisi viedä vain sellaiset päätökset, joita ei alemmilla tasoilla voida tehdä.

Subsidiariteettiperiaate on yksinkertaisesti byrokratian vähentämistä, ja sitä pidetään yleisellä tasolla julkisissa virastoissa toivottavana asiana. Subsidiariteettiperiaatteen mukainen uudistus Suomessa olisi esimerkiksi Kelan päätösten tekemistä konttorikohtaisesti.

Julkisen valinnan teorian mukaan ihmisten läheisyydestä kauemmas karkaavalla vallalla on tapana byrokratisoitua. Vallan toimiessa kunnallistasolla ihmisillä on vielä mahdollisuus jopa äänestää jaloillaan vaikkapa ikävien kaupunginsääntöjen tapauksessa.

Lisäksi läheisyysperiaatetta perustellaan usein hajautetun ja hiljaisen tiedon idealla, jonka mukaan päätös tulee tehdä mahdollisimman lähellä sitä koskevaa ympäristöä, jotta päätöksentekijöillä on mahdollisimman paljon paikallista tietoa ja mahdollisimman hyvät mahdollisuudet tutustua paikallisiin olosuhteisiin.

Euroopan unionissa on subsidiariteettiperiaatteen mukaisesti *alueiden komitea*. EU:n sääntely koskee vain sellaisia yhteisön tavoitteiden toteuttamiseen liittyviä asioita, joita ei voida säädellä jäsenmaiden tasolla.

Subsidiariteettiperiaate on ”persoonan” ja ”solidaarisuuden” ohella yksi katolisen kirkon sosiaalietiikan kolmesta periaatteesta. Nämä kolme periaatetta määritteli paavi Pius XI sosiaaliensyklikassa *Quadragesimo anno* vuonna 1931. Subsidiaarisuuden periaatteen mukaan valtion tulisi hajauttaa valtaansa pienille paikallisille ja toimialaltaan rajatuille kansalaisjärjestöille. Tämä ”lähipäätösperiaate” oli myös suunnattu totalitaarisia järjestelmiä, erityisesti kommunismia vastaan.

## Katso myös

* Toissijaisuustestaus
* Katutason byrokraatti
* Julkisen valinnan teoria
* Etatismi
* Desentralisaatio
* Anarkismi

## Lähteet

* Saarinen, Risto: *Johdatus ekumeniikkaan*.  Helsinki:  Kirjaneliö, 1994.

### Viitteet

## Aiheesta muualla

* Essee Täydellisen valtion idea (Idea of a Perfect Comonwealth), jossa David Hume määrittelee täydellisen hallinnon subsidiariteettiperiaatteen ja paikallisen tiedon hyväksikäytön pohjalta. Econlib.org.(englanniksi)
# Georgian yleiskokous

| Georgian yleiskokous |
| --- |
|  |
| Tyyppi |
| Tyyppi |
kaksikamarinen |
| Johto |
| Senaatin puheenjohtaja |
Geoff Duncan |
| Edustajainhuoneen puhemies |
David Ralston |
| Edustajia | **236** 56 senaattoria 180 edustajainhuoneen jäsentä  |
| Kokouspaikka |
| Georgia State Capitol |

**Georgian yleiskokous** (engl. *Georgia General Assembly*) on Georgian osavaltion kaksikamarinen lainsäädäntöelin. Se muodostuu edustajainhuoneesta ja senaatista. Edustajainhuoneessa on kaikkiaan 180 edustajaa ja senaatissa 56 senaattoria. Lainsäädäntöelin ei kokoonnu ympärivuotisesti.

Yleiskokonuksen kokoontumispaikka on Georgia State Capitol, Atlantassa. Yhdysvaltain republikaanisella puolueella on enemmistö sen molemmissa kamareissa.

## Lähteet

## Aiheesta muualla

* Yleiskokouksen viralliset kotisivut
# Demaryius Thomas

| Demaryius Thomas |
| --- |
|  |
| Henkilötiedot |
| **Syntynyt** | 25. joulukuuta 1987 Montrose, Georgia |
| **Kuollut** | 9. joulukuuta 2021 (33 vuotta) Roswell, Georgia |
| Kansalaisuus |  Yhdysvallat |
| Amerikkalaisen jalkapallon pelaaja |
| Pituus | 191 cm |
| Paino | 104 kg |
| Pelipaikka | Laitahyökkääjä |
| Pelinumero | 88 |
| Pelaajaura |
| Seurat | Denver Broncos Houston Texans New York Jets |
| NFL-varaus | 22. varaus, 2010 Denver Broncos |
| Pääsarjaura | 2010–2019 |
| [ Muokkaa Wikidatassa ]  |
| Infobox OK |

**Demaryius Antwon Thomas** (25. joulukuuta 1987 Montrose, Georgia – 9. joulukuuta 2021) oli yhdysvaltalainen amerikkalaisen jalkapallon pelaaja, pelipaikaltaan laitahyökkääjä.

Georgia Tech -yliopiston joukkueessa yliopistojalkapalloa pelannut Thomas oli NFL:n varaustilaisuuden ykköskierroksen varaus vuonna 2010. Hän pelasi kymmenen kautta NFL-liigassa vuosina 2010–2019 ja uransa aikana hänet valittiin neljästi liigan tähdistöotteluun Pro Bowliin. Thomas voitti Denver Broncosissa pelatessaan Super Bowlin kaudella 2015.

## Lähteet
# David Baszucki

| David Baszucki |
| --- |
|  Baszucki vuonna 2018. |
| Henkilötiedot |
| Muut nimet | builderman, david.baszucki |
| **Syntynyt** | 20. tammikuuta 1963 Kanada |
| Ammatti | Yrittäjä |
| Titteli | Robloxin toimitusjohtaja |
| Puoliso | Jan Ellison |
| Lapset | 4 |
| Muut tiedot |
| Aktiivisena | 1989– |
| **Koulutus** | Stanfordin yliopisto |
|  Nimikirjoitus |
| [ Muokkaa Wikidatassa ]  |
| Infobox OK |

**David Baszucki** (s. 20. tammikuuta 1963), joka tunnetaan myös *Roblox*-käyttäjänimellä **builderman** ja **david.baszucki**, on Kanadassa syntynyt yhdysvaltalainen yrittäjä, insinööri ja ohjelmistokehittäjä. Hänet tunnetaan parhaiten Roblox Corporationin perustajana (yhdessä Erik Casselin kanssa) ja toimitusjohtajana.

## Lähteet
# Tatsumi Kimishima

| Tatsumi Kimishima |
| --- |
| 君島 達己 |
| Henkilötiedot |
| **Syntynyt** | 21. huhtikuuta 1950 |
| Muut tiedot |
| Yritys | Nintendo |
| Asema | toimitusjohtaja |
| [ Muokkaa Wikidatassa ]  |
| Infobox OK |

**Tatsumi Kimishima** (jap. 君島 達己, *Kimishima Tatsumi*, s. 21. huhtikuuta 1950) on Nintendon entinen toimitusjohtaja. Hän toimi *Nintendo of American* toimitusjohtajana 2002–2006. Hän tuli entisen toimitusjohtajan Minoru Arakawan paikalle tämän siirryttyä eläkkeelle. Kimihiman paikalle tuli Reggie Fils-Aime. Ennen Nintendolle töihin tuloa vuonna 2000 hän oli työskennellyt 27 vuotta Sanwa Bank of Japanissa. Syyskuussa 2015 hänet nimitettiin Nintendon toimitusjohtajaksi Satoru Iwatan paikalle tämän kuoltua. Kesäkuussa 2018 hän jätti paikkansa Nintendon toimitusjohtajana ja hänen tilalleen nimitettiin Shuntaro Furukawa.

## Lähteet

Nintendon toimitusjohtajat
* Fusajirō Yamauchi
* Sekiryō Yamauchi
* Hiroshi Yamauchi
* Satoru Iwata
* Tatsumi Kimishima
* Shuntaro Furukawa